கேள்வி: திருநாவலூர் பக்தஜனேஸ்வரர் கோயில் - திருச் சுற்றுமாளிகை குறித்து விரிவாக சொல்லுங்கள்.
பதில்: இத்திருச்சுற்று மாளிகையில் பல்லவர் கால கற்சிலைகள் உள்ளன, முதலில் உள்ளது பெரிய சிவலிங்கம் ஆகும். சுமார் 6 அடி உயரம் உடைய இச்சிவலிங்கத்தை மன்னர் நரசிங்க முனையரைய நாயனார் வணங்கியதாக தெரிகிறது இதனை ராசா பூசித்த லிங்கம்என்று வழங்குகின்றனர்.ச.பரணன் ''திருநாவலூர்'' வெளியீடு:தமிழ்நாடு அரசு தொல்லியல் துறை,சென்னை-8:பக்கம்:33. இதன் பின்னர் உள்ள லிங்கம் அகத்தியர்லிங்கம் ஆகும். இதனையடுத்து நாயன்மார் கற்சிலைகள் வரிசையாக உள்ளது. அடுத்து சப்த மாதர்கள், சிறிய வராகி, வீரபத்ரர் சிற்பங்கள் உள்ளன. இறுதியாக நாக கன்னியும் சூலம் உள்ள கல்லும் உள்ளன.
கேள்வி: திருநாவலூர் பக்தஜனேஸ்வரர் கோயில் - விஷ்ணு குறித்து விரிவாக சொல்லுங்கள்.
பதில்: விஷ்ணு சிலை சுமார் 6 அடி உயரமாக உள்ளது, மெல்லிய புடைப்பாகச் செதுக்கப்பட்டுள்ளது. காலம் கி.பி. 9ம் நூற்றாண்டு.
கேள்வி: திருநாவலூர் பக்தஜனேஸ்வரர் கோயில் - பிரம்மன் பற்றி விளக்கவும்.
பதில்: பிரம்மனின் சிலை 5 அடி உயரம் உடையதாக இருக்கிறது. விஷ்ணுவின் சிலை அமைப்பை உடையதாக இருக்கிறது. மூன்று தலைகள் தெரிகிறது, நான்கு கைகள் உள்ளன. வலது கைகளில் ஒன்று தாமரை தங்கியும் மற்றொன்று அபய ஹஸ்தமாகவும் உள்ளன.இடது கைகளில் ஒன்று அக்கமாலை ஒன்று ஏந்தியும் மற்றொன்று கடிஹஸ்தத்திலும் உள்ளது.
கேள்வி: திருநாவலூர் பக்தஜனேஸ்வரர் கோயில் - செப்புத் திருமேனிகள் பற்றி தகவல் சொல்.
பதில்: தமிழ்நாட்டில் கோயிகளில் உள்ள செப்புத்திருமேனிகள் உலகப் புகழ் வாய்ந்தவையாகும். ''தமிழகக் கோயிற்கலைகள்'' பக்கம்:93, வெளியீடு:தமிழ்நாடு தொல்லியல் துறை 1976. இக்கோயிலில் பதினெட்டுக்கும் மேற்பட்ட செப்புத்திருமேனிகள் உள்ளன..''திருநாவலூர்'' வெளியீடு:தமிழ்நாடு அரசு தொல்லியல் துறை,சென்னை-8:பக்கம்:49.இவற்றில் பிக்ஷடானர், நரசிங்கமுனையரைய நாயனார், சுந்தரமூர்த்தி நாயனார் இருமனைவியருடன், கூத்தப்பெருமான் ஆகிய செப்புச்சிலைகள் சிறப்பு வாய்ந்தவை ஆகும். மேலும் சம்பந்தர், திருநாவுக்கரசு நாயனார், சடைய நாயனார், இசைஞானியார், சோமஸ்கந்தர், பிரதோஷ மூர்த்தி, சூலதேவர், தனி அம்மன், பிள்ளையார், தன்னிரு தேவியருடன் முருகன், அதிகார நந்தி, சேரமான் பெருமான் நாயனார் போன்ற செப்புத்திருமேனிகளும் அடங்கும்.இவை கி.பி.15,16 நூற்றாண்டினைச் சார்ந்ததாகும்.ச.பரணன் ''திருநாவலூர்'' வெளியீடு:தமிழ்நாடு அரசு தொல்லியல் துறை,சென்னை-8:பக்கம்:51.